Diari Oficial de la Generalitat Valenciana


Sumari del DOGV 7845, del 05-08-2016 (2016/5739)

RESOLUCIÓ de 5 de juliol de 2016, del cap del Servei Territorial d'Indústria i Energia de València de la Conselleria d'Economia Sostenible, Sectors Productius, Comerç i Treball per la qual es convoca l'alçament d'actes prèvies a l'ocupació de determinades finques afectades pel projecte, per a la modificació de la instal·lació de la xarxa de transport secundari denominada «Línia elèctrica aèria de tensió nominal 220 kV d'entrada/eixida en la ST Godelleta 400/200/20 kv des de la línia 220 kV Catadau-Torrent», en els termes municipals de Turís i Godelleta, província de València. (Expedient número ATLINE/2010/83/46 d'expropiació forçosa JUEXPR/2016/2/46).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5739


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

RESOLUCIÓ de 5 de juliol de 2016, del cap del Servei Territorial d'Indústria i Energia de València de la Conselleria d'Economia Sostenible, Sectors Productius, Comerç i Treball per la qual es convoca l'alçament d'actes prèvies a l'ocupació de determinades finques afectades pel projecte, per a la modificació de la instal·lació de la xarxa de transport secundari denominada «Línia elèctrica aèria de tensió nominal 220 kV d'entrada/eixida en la ST Godelleta 400/200/20 kv des de la línia 220 kV Catadau-Torrent», en els termes municipals de Turís i Godelleta, província de València. (Expedient número ATLINE/2010/83/46 d'expropiació forçosa JUEXPR/2016/2/46). [2016/5739]  
Per Resolució de 23 de febrer de 2016, la Direcció General d'Energia ha autoritzat, declarat la utilitat pública i aprovat l'execució de les instal·lacions corresponents al projecte per a la modificació de la instal·lació de la xarxa de transport secundari denominada «Línia elèctrica aèria de tensió nominal 220 kV d'entrada/eixida en la ST Godelleta 400/200/20 kv des de la línia 220 kV Catadau-Torrent», autoritzada per la Direcció General d'Energia el 17 de juliol de 2012. Amb la informació pública prèvia corresponent. Aquesta declaració d'utilitat pública, d'acord amb el que disposa l'article 54 de la Llei 24/2013, de 26 de desembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la seua urgent ocupació, als efectes de l'article 52 de la Llei d'Expropiació Forçosa, de 16 de desembre de 1954.  
  
En virtut d'això el cap del Servei Territorial d'Energia, en compliment del que disposa el mencionat article 52 de la Llei d'Expropiació Forçosa, ha resolt:  
  
Convocar els titulars dels béns i drets afectats perquè compareguen en els ajuntaments on radiquen les finques afectades, segons el calendari establit en l'annex d'aquesta resolució, com a punt de reunió per a, de conformitat amb el procediment que estableix l'article esmentat, dur a terme l'alçament de les actes prèvies a l'ocupació i, si procedeix, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, aportant els documents acreditatius de la seua titularitat i l'últim rebut de la contribució, i podran anar acompanyats dels seus pèrits i un notari, si ho estimen oportú, amb les despeses a costa seua.  
L'alçament d'actes tindrà lloc els pròxims dies 18 d'octubre de 2016, a partir de les 09.00 hores, en les dependències de l'Ajuntament de Turís; els dies 19 i 20 d'octubre de 2016, a partir de les 09.00 hores, en les dependències de l'Ajuntament de Godelleta.  
L'ordre d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats figura en el tauler d'edictes dels ajuntaments assenyalats i al final d'aquest anunci.  
Aquesta publicació es realitza igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que en fa la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'ha pogut practicar.  
  
En l'expedient expropiatori, Red Eléctrica de España, SAU, assumirà la condició de beneficiària.  
  
València, 5 de juliol de 2016.- El cap del Servei d'Indústria i Energia de València: Alfredo Sambeat Esteve.